UES

Xerrades obertes sobre temes de muntanya.- Meteopirineus
2026-03-24
Cicle del 1r trimestre de 2026
Meteopirineus, a càrrec d’Albert de Gracia el seu director.
Meteopirineus i l’Albert en particular ens apropen la méteo del Pirineu des del territori amb unes molt bones i treballades prediccions, on utilitzen les noves tecnologies per a oferir unes acurades previsions que ens ajuden molt en les nostres sortides i excursions a la serralada pirinenca.
A les 19h per ZOOM.
Cal inscripció prèvia si es vol rebre per correu electrònic l’enllaç de totes les sessions programades del cicle del 1r trimestre 2026 (s’envia el dilluns previ a cada sessió.)
Enllaç de connexió per aquesta sessió:
Tema: Xerrades de muntanya, 24/03
Hora: 24 mar 2026 07:00 p. m.
Únase a la reunión de Zoom
https://us06web.zoom.us/j/81297556173?pwd=[REDACTED]
ID de reunión: 812 9755 6173
Código de acceso: [REDACTED]

Foto.- Fallo públic del concurs mensual de fotografia. Tema: Llibreries (interior, exterior).
2026-03-24
A les 19h, obert a tothom.

Natura.- Xerrada informativa sobre la comunitat energètica de Sabadell
2026-03-24
Energia solar compartida, local i comunitària (km 0)
Xerrada informativa amb membres de l’Associació Comunitat Energètica de Sabadell que ens explicaran el projecte que estan impulsant.
La Comunitat Energètica de Sabadell és una associació sense ànim de lucre que impulsa un model d’energia renovable, local i democràtica.
L’objectiu de l’associació és fomentar l’ús de fonts d’energia sostenible per mitigar els efectes del canvi climàtic i promoure un desenvolupament energètic responsable perquè volem contribuir a la transformació ecosocial, l’empoderament energètic i la democratització de l’energia.
Per aconseguir-ho una de les primeres passes és l’impuls de projecte d’autoconsum col·lectiu, que ha començat per una instal·lació de plaques fotovoltaiques a la coberta d’una nau industrial al barri de l’Eixample.
A les 19 h, sala d’actes. Gratuït.

Natura.- El Regadiu del Poal
2026-03-25
Ruta guiada per la gran horta de ponent i nord de Manresa, regada per l’aigua de la Séquia, distribuïda en ramals des del Parc de l’Agulla. Caminarem pel ramal del Poal i pels recs secundaris, entre conreus i feixes, tot descobrint patrimoni hidràulic (ponts, aqüeductes, canals, ullals i altres elements de regadiu) i bones panoràmiques amb Montserrat de fons. Visitarem també el centre d’interpretació de la Séquia, al Parc de l’Agulla, on farem un tast de productes locals. Ens hi acompanyaran guies del Parc de la Séquia.
Durada: Tot el dia
Transport: Transport públic
Dificultat: Baixa

Mou-te, fes salut.- Xerrada: El Cos en moviment: esport conscient i energia vital.
2026-03-25
El cos en moviment: moviment conscient i salut és una xerrada inspiradora que explora la profunda connexió entre el moviment corporal i la salut integral. Des de la perspectiva de la naturopatía, l’homeopatia i medicina tradicional xinesa, analitzarem com el moviment conscient activa processos bioquímics clau: allibera endorfinas, millora la funció immunitària i equilibra neurotransmissors, com la serotonina i la dopamina. A través d’exemples pràctics, inspirarem als assistents a integrar l’esport i el moviment en la seva vida diària, com una eina de prevenció i benestar, en un marc d’autoconeixement i connexió amb la salut natural.
A càrrec de Mònica Moreno, naturòpata i homeòpata.
A les 19h, sala d’actes de la UES, gratuït.
Pròxima xerrada:
8 d’Abril Casal Pere Quart Tens càncer? Coneix tot el que et pot portar la fisioteràpia oncològica i l’exercici físic terapèutic Xerrada teòrica i pràctica Xerrada a càrrec de Meritxell Brunés Rabassa, i Encarna Mas Fisioterapeutes
Oncològiques.

El 6 d’abril és el Dia Mundial de l’Activitat Física, i per aquest motiu, el diumenge dia 12 ens mourem per fer salut aixecar-nos davant el càncer, amb una caminada urbana apta per tothom.
MOU-TE, FES SALUT és una jornada esportiva, social i solidària, organitzada conjuntament entre el Far i la UES i que té com a objectiu promoure els hàbits saludables com a mesura preventiva davant de les malalties, i en aquest cas, fent èmfasis a la prevenció contra el càncer, i amb la qual volem commemorar el Dia Mundial de l’Activitat Física.

Presentació del llibre 'Curses i marxa. Els inicis de la competició de muntanya a Catalunya'
2026-03-26
De Joan M. Vives Teixidó.
L’any 1909, amb motiu de la inauguració del xalet d’Ulldeter, es va fer la primera activitat competitiva i va ser l’inici de les curses organitzades per les entitats excursionistes, on els pocs participants, amb un equipament i mitjans rudimentaris, feien uns temps molt bons.
L’any 1927, el desaparegut Centre Excursionista Rafael Casanova va fer la primera edició d’una marxa de regularitat, que es va convertir en una competició predominant a Catalunya fins als anys noranta del segle xx.
El llibre també fa un repàs de l’evolució de la competició després de la Guerra Civil i de com juntament amb les marxes van anar sorgint les caminades de resistència, els ral·lis d’alta muntanya i les curses que ens han portat a les competicions actuals.
Presentació a càrrec de Francesc Roma i Casanovas, i del propi autor, Joan M. Vives i Teixidó.
A les 19:30 h a la sala d’actes. Gratuït.

Caminades Slow
2026-03-26, 2026-04-09, 2026-04-16
Iniciativa amb l’objectiu de crear l’hàbit de caminar, fomentar l’activitat física a l’aire lliure i fer xarxa amb altres persones amb els mateixos interessos.
Les caminades slow estan obertes a qualsevol persona que vulgui caminar a ritme suau, amb recorreguts d’entre 6 i 7 km per entorns naturals (i també urbans), per camins sense dificultat, majoritàriament plans, però amb alguna pujada i baixada.
Els recorreguts principals d’aquestes caminades són pel Rodal de Sabadell, però, mentre duren les restriccions de la PPA, es duran a terme des de la UES cap als diversos parcs de la ciutat.
Es surt a les 9:30h els dijous, amb una durada d’entre 2 h i 3 h.
Les sortides són gratuïtes i obertes a tothom que pugui caminar 6 o 7 km a ritme suau. Per participar-hi cal fer la inscripció a través de la nostra web, amb una única inscripció vàlida per a totes les sortides. Un cop inscrits, entrareu dins del canal (grup unidireccional) de WhatsApp, per on es comunicarà el lloc i l’hora de trobada de cada dijous, així com qualsevol canvi o anul·lació. Estar inscrit implica acceptar estar dins del canal de WhatsApp.
Cal portar roba i calçat adequats, motxilla petita amb aigua, ganyips o similar.

BTT.- Volta pel Cadinell i Els Cloterons
2026-03-28
Alt Urgell
Distància: 43 Km >> Desnivell aproximat: 1.200 m
Dificultat: Moderada
Recorregut: Anirem per carreteretes asfaltades i per camins, alguns una mica pedregosos i, d’altres, gens. Cap corriol. Vistes i colls molt aeris (portar bici de muntanya).
Lloc i hora de trobada: A les 8,15h esmorzant al MOLÍ DE FÒRNOLS , a FÒRNOLS (Alt Urgell).
Dinar: Opcional.
En el moment de fer la inscripció caldrà confirmar si us quedareu a dinar.
Places limitades a 12.
Inscripcions del 16 al 25 de març.

Muntanya.- Coll de Port – L’Esfinx (Montserrat)
2026-03-28
1000m. Bages-Anoia. Mitja Muntanya. Dificultat fàcil.
Sortida des de l’àrea que hi ha a la carretera que va de Can Maçana a Montserrat, coneguda com la Rambla de Catalunya. Travessem la carretera i agafem el camí de l’arrel i després cap a coll de Port.
Un cop al coll seguim fins al coll del Miracle i trobar les marques blaves que indiquen la direcció de l’Esfinx i els Ecos. Camí senyalitzat, però força irregular, amb passos en els que cal flanquejar llastres amb un cert pendent. Sense deixar les marques blaves arribarem al pas de l’Esfinx, passat el qual anirem a la dreta per encarar el llom i anar a buscar el pas que permet pujar a l’Esfinx per la seva cara nord.
És una grimpada fàcil i sense exposició (hi ha una corda per ajudar) i un arbre a l’esquerra que ens permet arribar fins dalt de l’Esfinx, la panoràmica és impressionant.
Desfem el camí fins al coll de l’Esfinx i seguim a l’esquerra passant per l’Enganxada i la roca del enamorats. Continuem per les marques blaves que porten als Ecos fins que creuar-nos amb el camí de les Comes (actualment desmarcat per part del patronat), el qual seguirem fins el coll de Port i l’aparcament.
Distància: 8,50 km >> Desnivell: +/- 660 m >> Temps efectiu: 6 h (aprox) >> Dificultat: Moderada
Reunió informativa: Dijous 26 de març a les 19h a la UES

Formació.- Inici del curs de Wikiloc pas a pas (grup matí)
2026-04-07
Horari:

Grup matí: 10:30h a 12:30h >> dimarts 7 – dijous 9 – dimarts 14 – dijous 16 i dissabte 18
Grup tarda: 18:30h – 20:30h >> dimecres 8 – dijous 9 – dimarts 14 – dijous 16 i dissabte 18

Sessió pràctica 8:30h – 13h >> 18 d’abril

Cal portar telèfon mòbil.
La inscripció inclou:

Assegurança a les sortides pràctiques.
Assessorament mitjançat grup de WhatsApp fins a 30 dies desprès de finalitzar el taller.
Subscripció gratuïta a Wikiloc premium durant un any.

Objectiu: Conèixer el funcionament de Wikiloc -des de la base- com a eina de planificació i elaboració d’itineraris excursionistes. Crear el teu espai a Wikiloc, trobar l’itinerari excursionista més adequat al teu nivell i preferències. Veurem tot el que Wikiloc ens ofereix; com arribar al punt d’inici de un recorregut, que son els filtres, la importància de la cobertura, quins mapes puc descarregar… Deixar-te guiar per l’aplicació al mòbil i arribar al teu objectiu amb seguretat és el contingut d’aquest taller pas a pas.

Troba la teva ruta amb Wikiloc i la IA

INSCRIURE’M ARA

Xerrades obertes sobre temes de muntanya.- El Denali de 6193m (Mount McKinley)
2026-04-07
El colós d’Alaska i Amèrica del Nord a càrrec de Joan Clofent, muntanyenc, alpinista i soci de la UES.
En aquesta xerrada el Joan ens oferirà una visió molt personal de la seva experiència al Denali, que li va representar una ascensió molt dura i exigent, i que va formar part del repte dels 7 cims que consisteix a coronar la muntanya més alta de cada continent.
19h PRESENCIAL A LA SALA D’ACTES de la UES.

Foto.- Comentari de fotografies dels socis.
2026-04-07
Obert a tothom.
Lloc: Aula de formació.

Senders entre setmana. - Senders de Mar i Muntanya: de Sant Iscle de Vallalta a la Creu de Canet (100 cims FEEC)
2026-04-08
Senders de Mar i Muntanya: de Sant Iscle de Vallalta a la Creu de Canet (100 cims FEEC).
Distància: 11km >> Desnivell: +210/-315 m
Itinerari: Sant Iscle de Vallalta GR5 – Creu de Canet (100 cims) – Canet de Mar – Sant Pol de Mar.
Cal portar: aigua, esmozar, bastons, calçat de muntanya i roba adient a les condicions climatològiques.
Inscripcions: del 16 de març al 6 d’abril
Dificultat: Fàcil – sortida matinal amb autocar

Formació.- Inici del Curs Wikiloc pas a pas (grup tarda)
2026-04-08

Mou-te, fes salut.- Xerrada: Tens càncer? Coneix tot el que et pot aportar la fisioteràpia oncològica i l'exercici físic terapèutic (Al Casal Pere Quart)
2026-04-08
En aquesta xerrada parlarem sobre la importància de l’exercici físic terapèutic dins del camp de la fisioteràpia oncològica. Explicarem com el moviment i l’exercici adaptat poden ajudar a millorar la qualitat de vida de les persones amb càncer, reduir efectes secundaris dels tractaments i afavorir la recuperació. També farem una breu introducció sobre què és la fisioteràpia oncològica i quin paper té dins del món de l’oncologia, destacant la seva importància en el procés de tractament i recuperació dels pacients. La sessió serà conduïda per dues fisioterapeutes i inclourà una petita part pràctica, per això us demanem que vingueu amb roba còmoda per poder practicar i participar.
A càrrec de

Meritxell Brunés Rabassa. Fisioterapeuta Oncològica i Limfoterapeuta especialitzada en sòl pelvià. Docent del Grau de Fisioteràpia a Facultat Ciències de la Salut Blanquerna i Universitat TecnoCampus.
Encarna Mas Úbeda. Fisioterapeuta i divulgadora de la importància de l’exercici físic terapèutic i la fisioteràpia oncològica des d’un punt de vista personal i professional.

A les 19h al Casal Pere Quart.
El 6 d’abril és el Dia Mundial de l’Activitat Física, i per aquest motiu, el diumenge dia 12 ens mourem per fer salut aixecar-nos davant el càncer, amb una caminada urbana apta per tothom.
MOU-TE, FES SALUT és una jornada esportiva, social i solidària, organitzada conjuntament entre el Far i la UES i que té com a objectiu promoure els hàbits saludables com a mesura preventiva davant de les malalties, i en aquest cas, fent èmfasis a la prevenció contra el càncer, i amb la qual volem commemorar el Dia Mundial de l’Activitat Física.

Casal Estiu.- Reunió informativa
2026-04-09
Reunió informativa: Les 19:30h, sala d’actes de la UES.

CASAL
Dates: Del 29 de juny al 31 de juliol. Total 5 setmanes
A qui s’adreça? A infants de I3 a 6è de primària
On? A la UES, a l’escola Enric Casassas, places properes i rodal. També es farà alguna sortida fora de Sabadell.
Inscripcions: A partir del 10 d’abril i fins el 8 de juny o fins tancar el nombre de places per grup.
Podeu contactar-nos a laganyota.casal@ues.cat
Més informació

Natura.- Tres turons fan una serra
2026-04-10
A Sant Feliu del Racó, als camps del Mas Olivet, visita guiada al Viver Tres Turons per a descobrir com produeixen i conserven plantes autòctones d’hàbitats humits (rius, llacs, aiguamolls), sovint entre les més amenaçades. La seva bassa centenària, convertida en estany de conservació, és el primer jardí botànic aquàtic de Catalunya. Farem un taller de multiplicació de plantes (esqueixos) i acabarem amb una passejada pel camí del riu Ripoll fins a la font de la Riera.
Durada: Matinal
Transport: Transport públic
Dificultat: Baixa

Presentació del llibre 'Viatge a l'ànima xilena'
2026-04-10
Hi intervindran:
Enric Soler, editor.
Assumpta Codina, autora del pròleg.
Rosa Pi Masvidal, autora de dos contes que s’inclouen en el llibre.
Conxita Tarruell, autora.
Es comptarà amb la participació de la coral La Carena de la UES amb l’acompanyament del músic Pau Tarruell de Bufanúvols que interpretaran cançons xilenes.
A les 18:30h a la sala d’actes. Gratuït.
“Aquest relat és una invitació a recórrer Xile amb els sentits desperts i el cor obert, a deixar-se sorprendre per la seva gent i els seus paisatges, i a descobrir un món que demana ser viscut amb emoció i passió.” Conxita Tarruell i Llonch

Muntanya i Marxa Nòrdica.- Tagamanent, Collet de Sant Martí i Gorg de Can Bosc des del Figaró
2026-04-11
Sortida conjunta de la secció Marxa Nòrdica i la secció Muntanya.
Sortida circular, des de Figaró pel camí de Valcarquera en suau pujada per carretera i pista, fins arribar a Can Bosc, on agafarem el sender a l’esquerra. Travessarem el Bosc de Bellver i el Serrat de les Sapines de Dalt, arriben a la carena de la muntanya, zona amb roques que haurem de travessar, vistes 360º. Arribarem al Collet de Sant Martí i des d’aquí pujarem al Tagamanent Cim de 1058m i dintre del circuit de Cent Cims de la Feec. El retorn per pista fins a Figaró, on tenim els vehicles.
Distància: 14,45 km >> Desnivell: +/- 780 m >> Dificultat: Mitjana >> Temps efectiu: 6 h aprox.
Trobada a les 7 h a l’aparcament del Parc Catalunya, davant Club de Tenis.
Transport: cotxes particulars

Senders.-GR1: sender històric de Gironella a Avià
2026-04-12
GR 1 senders històric, del mar a la muntanya de Gironella a Avià pels camins del Llobregat
El diumenge 12 d’abril continuem avançant en la llarga travessia del GR 1 amb una nova etapa per la comarca del Berguedà, entre Gironella i Avià. Caminarem per camins planers a prop del Llobregat, de mas en mas i amb vistes a les muntanyes de l’alt Bergadà: Serres de Queralt i dels Tossals com a inici del Prepirineu Oriental.
Al llarg del recorregut visitarem l’església romànica de Sant Vicenç d’Obiols, una autèntica joia del romànic de la comarca amb orígens visigots del segle X. Farem parada a l’església romànica de Santa Maria d’Avià, del segle XII.
Distància: 13 km >> Desnivell: +315 / -90 m >> Dificultat: FÀCIL
Itinerari: Gironella – Sant Vicenç d’Obiols – Graugés – Santa Maria d’Avià – Avià
Inscripcions del 23 de març al 6 d’abril. Sortida amb autocar de tot el dia, cal portar esmorzar i dinar.

Mou-te, fes salut
2026-04-12
Diumenge 6 és el dia Dia Mundial de l’Activitat Física, i per aquest motiu, diumenge dia 12 en mourem per fer salut i aixecar-nos davant el càncer, amb una caminada urbana de un 8km aprox. També tindrem una mostra d’activitats del FAR i dansa per tothom.
PROGRAMA
09:00h – Entrega de samarretes i esmorzar a la plaça Argub.
09:45h – Escalfament i preparació a càrrec de Virgínia de l’escola “Únete al movimiento”
10:00h – Inici de la caminada solidària 8 km
Plaça Argub →Parc Catalunya → Plaça Catalunya →Ronda Zamenhof → Carrer Vilarrubies →Parc Taulí → Carrer Covadonga → Pas subterrani Gran Via → C/Industria→ Passeig de la Plaça Major →Passeig Manresa → Avda. Once de setembre→ Plaça De la Creu Alta→ Centre Cívic de la Creu Alta – Cal Balsach
11:15h – Ball del drac Antonot i Dragonets ( Forques de Can Deu) a la glorieta del Parc Taulí

10h Activitats al Centre Cívic de la Creu Alta – Cal Balsach, fins a la cloenda de la caminada.
Mostra d’activitats del Far per participar tothom:
• Aquarel.la
• Manualitats
• Jocs de taula
• Costura, titelles de dit
• Reiki
• Mandales
12:30h DANSA PER TOTHOM A CAL BALSACH
• Dansa Vital “La locura que cura” De Núria Roca, centre Body Art
• Exhibició de dansa urbana a càrrec de Visions
• Country a la plaça dirigit per Francina de grup falcons
13:00h CLOENDA DE L’ACTE

INSCRIPCIONS ONLINE TANCADES, US HI PODEU INSCRIURE TAMBÉ EL MATEIX DIUMENGE AL PUNT DE SORTIDA

Xerrades prèvies:

25 de març, El Cos en moviment: esport conscient i energia vital.

El cos en moviment: moviment conscient i salut és una xerrada inspiradora que explora la profunda connexió entre el moviment corporal i la salut integral. Des de la perspectiva de la naturopatía, l’homeopatia i medicina tradicional xinesa, analitzarem com el moviment conscient activa processos bioquímics clau: allibera endorfinas, millora la funció immunitària i equilibra neurotransmissors, com la serotonina i la dopamina. A través d’exemples pràctics, inspirarem als assistents a integrar l’esport i el moviment en la seva vida diària, com una eina de prevenció i benestar, en un marc d’autoconeixement i connexió amb la salut natural.
A càrrec de Mònica Moreno, naturòpata i homeòpata.
A les 19h, sala d’actes de la UES (c salut 14-16), gratuït.

8 d’abril. Tens càncer? Tot el que et pot aportar la fisioteràpia oncològica i l’exercici físic terapèutic.

En aquesta xerrada parlarem sobre la importància de l’exercici físic terapèutic dins del camp de la fisioteràpia oncològica. Explicarem com el moviment i l’exercici adaptat poden ajudar a millorar la qualitat de vida de les persones amb càncer, reduir efectes secundaris dels tractaments i afavorir la recuperació. També farem una breu introducció sobre què és la fisioteràpia oncològica i quin paper té dins del món de l’oncologia, destacant la seva importància en el procés de tractament i recuperació dels pacients. La sessió serà conduïda per dues fisioterapeutes i inclourà una petita part pràctica, per això us demanem que vingueu amb roba còmoda per poder practicar i participar.
A càrrec de:
Meritxell Brunés Rabassa. Fisioterapeuta Oncològica i Limfoterapeuta especialitzada en sòl pelvià. Docent del Grau de Fisioteràpia a Facultat Ciències de la Salut Blanquerna i Universitat TecnoCampus.
Encarna Mas Úbeda. Fisioterapeuta i divulgadora de la importància de l’exercici físic terapèutic i la fisioteràpia oncològica des d’un punt de vista personal i professional.
A les 19h, Casal Pere Quart, gratuït.

MOU-TE, FES SALUT és una jornada esportiva, social i solidària, organitzada conjuntament entre el Far i la UES i que té com a objectiu promoure els hàbits saludables com a mesura preventiva davant de les malalties, i en aquest cas, fent èmfasis a la prevenció contra el càncer, i amb la qual volem commemorar el Dia Mundial de l’Activitat Física.

Caminant per la Sierra de Guara - Somontano de Barbastro
2026-04-14 - 2026-04-16
14, 15 i 16 d’abril
La Serra de Guara, al prepirineu aragonès i dins la comarca del Somontano, és un espai natural de gran bellesa i contrastos. Declarat Parque Natural de la Sierra y los Cañones de Guara, aquest territori és conegut pels seus espectaculars congostos, barrancs i formacions rocoses modelades per l’aigua i el temps. Els seus rius, com el Vero o l’Alcanadre, han creat un paisatge únic que combina natura salvatge, pobles medievals i una rica biodiversitat mediterrània i de muntanya. El Somontano és també terra de vins i olis d’alta qualitat, amb una forta identitat cultural i gastronòmica. Ens allotjarem a l’Hotel Clemente de Barbastre, un punt de partida ideal per descobrir aquesta regió plena de vida i autenticitat.
Consulta el dossier informatiu
Obertura inscripcions: dijous 8 de gener a les 17h presencials i online.

BTT.- Volta per Osona i les Guilleries
2026-04-15
Distància: 38 Km >> Desnivell aproximat: 800 m >> Dificultat: Moderada, pistes de terra i asfalt.
Recorregut circular des de Folgueroles, ermita Sant Jordi, Santa Magdalena de Conancle, mirador Pantà de Sau, mirador Roc del Migdia, mirador Salt de la Minyona i tornada per Tavèrnoles.
Lloc i hora de trobada: A les 8/8:30 h per començar a pedalar a les 8:45 h. Restaurant Cal Cisteller (antic restaurant Can Pascual). Plaça Mossèn Cinto Verdaguer, 3, Folgueroles (a 3 km de Vic). Aparcament al voltant del restaurant o bé a 200 m, al Pavelló Esportiu. El restaurant estarà obert per qui hi vulgui esmorzar.
Dinar: Opcional al mateix restaurant Cal Cisteller (a les 14h)
En el moment de fer la inscripció caldrà confirmar si us quedareu a dinar.
Places limitades a 15.
Inscripcions del 7 al 13 d’abril.

Natura.- La Matagalls - Montserrat poc a poc, xerrada introducció
2026-04-16
La d’aquesta 5a etapa anirà a càrrec d’Albert Vicens i Llauradó, biòleg, historiador i escriptor, autor de nombrosos llibres de temàtica excursionista i sobre Sant Llorenç del Munt, com “El vessant desconegut de Sant Llorenç del Munt”, “La Mola: persones i camins”, “La vegetació. Parc Natural de Sant Llorenç del Munt”, “Cent arbres monumentals de Catalunya”, “Sant Llorenç Savall, més de mil anys d’història”, “De porc i de senyor: memòries d’un senglar del Vallès”, etc.

Sala d’actes de la UES, 19:30 h

Famílies.- Grup de joc lliure a la natura
2026-04-18
Es tracta d’una activitat quinzenal adreçada a infants de 18 mesos a 5 anys basada en estones de joc lliure a la natura amb l’acompanyament de les famílies i el suport d’una dinamitzadora formada en la pedagogia d’escola de bosc. És una fórmula pensada per oferir als infants que creixen en el nostre entorn urbà tan densificat una primera aproximació a l’entorn natural des de ben petits, i fomentar la descoberta lliure, el joc i el vincle amb la natura en un context quotidià, alhora que els acostem a la tradició excursionista catalana i a diferents indrets emblemàtics del nostre entorn proper.
Les sessions seran quinzenals, alternant divendres a la tarda (2h de durada) i dissabte al matí (3h de durada), segons el calendari següent:
– Dissabte 18 d’abril a les 9:30h
– Dijous 30 d’abril a les 17h
– Dissabte 9 de maig a les 9:30h
– Divendres 22 de maig a les 17h
*L’arribada és relaxada i es deixa un marge de 30-45 minuts.
*La data de la darrera sessió es consensuarà amb els assistents.
Les trobades tindran lloc a parcs urbans o municipis propers a Sabadell per evitar les zones restringides en motiu de la pesta porcina. Les places seran limitades a 8 famílies participants, que es comprometen a participar a un mínim de dues de les sessions previstes per donar continuïtat a l’activitat i a les coneixences entre els infants.
L’activitat també es concep com un espai per a promoure la socialització en català entre les famílies i entre els menuts.
Per més informació: info@ues.cat

Escola de Muntanya.- Curs Alpinisme
2026-04-18 - 2026-04-19
Curs d’alpinisme amb alguns continguts del nivell 1 i d’altres del nivell 2 per aprendre les bases essencials necessàries per pujar tresmils. Formació indispensable per a persones que volen pujar cims de 3000m. que poden presentar passatges en neu, roca i gel.

Natura.- La Matagalls Montserrat a poc a poc, etapa 5
2026-04-19
ETAPA 5. LA MATAGALLS-MONTSERRAT A POC A POC.
SANT LLORENÇ DEL MUNT. En aquesta cinquena etapa anirem de Sant Llorenç Savall fins a la Barata de Matadepera per la ruta clàssica: canal de Santa Agnès fins a la Cova del Drac i baixada per la canal del Pi Tort.
Durada: Tot el dia
Transport: Autocar
Dificultat: Mitjana

Caminades saludables +60, tot el dia.- Bauma de les set portes
2026-04-21
Berguedà
Ruta circular que ens portarà a descobrir la Bauma de les set Portes, una curiosa bauma excavada a la roca amb vistes del paisatge agroforestal de Casserres. Gaudirem d’un entorn rural tranquil i poc freqüentat.
Distància: 8,30 km >> Desnivell: +/- 150 m
